JohanHeinsen/ENO huggingface dataset:
Viborger Samler, 1842-10-29
- Deres Majestæt har behaget at lade mange vigtige Lovudkast og endeel mindre Lovarbeider forelægge til vor Betænkning. Vi skulle redeligen stræbe at anvende den korte Tid, der er os given til samvittighedsfuld Overveielse af Deres Majestæts Forslag og Folkets Ønsker. Vi vide, at vor i oplyste og fædrelandsksindede Konge med levende Deeltagelse følger vore Forhandlinger, og vi nære den Fortrøstning, at vor Virken ikke vil være forgiæves, kun derved kan Jnstitutionen vedligeholde Jnteresse og Betydning for Folket, kun derved bliver vort Hverv os kjært og dyrebart. – Der foreligger os i Deres Majestæts allernaadigste Kundgjørelse en samlet Oversigt over de Lovarbeider, som ere blevne fremmede siden sidste Session, og over de allerhøieste Beslutninger, som ere tagne i Anledning af Stændernes Jndstillinger. De har ikke troet, allernaadigste Konge, at kunne give alle vore Andragender, og deriblandt nogle af de vigtigere, Medhold, men flere af vore Ønsker ere bønhørte, og det er vort Haab, at andre, efterat være tagne under nøiere Overveielse, ville tilvinde sig Deres Majestæts allerhøieste Bifald. – Ved den betydningsfulde Jndretning, som er Frugten af Deres Majestæts Omsorg for en fri og selvstændig Communeforfatning paa Landet, er Sandsen bleven vakt for de almindelige Jnteresser, som ligge indenfor den anviste Sphære.
Viborger Samler, 1842-10-29
Landbefolkningen har med taknemmelig Paaskjønnelse modtaget denne Gave, af hvilken allerede gavnlige Frugter have viist sig, og det er at haabe, at den ved Communalaandens Udvikling vil kunne modtage tidsvarende Forbedringer. – Det er os kjært at erfare, at Stændernes Ønske om en hurtigere Tilendebringelse af Provindsens Veianlæg har fundet Deres Majestæts allerhøieste Anerkjendelse, og vi imødesee med Længsel den endelige Beslutning om et Anliggende, der er af saa stor Vigtighed for Samfærdselen i Jylland. – Den Aabenhed og Udførlighed, hvormed Finantsernes Tilstand er bleven affleret for Folkets Øine, og Offentlighed med Hensyn til Statshuusholdningen tilsikkret for Nutid og Fremtid, har forøget Deres Majestæts Hæder i Landet selv, og vakt Opmærksomhed i fremmede Lande. Folket og Stænderne have med stadig Agtpaagivenhed fulgt dette Statens vigtige Anliggende, og om end Deres Majestæt har fundet Betænkelighed ved de flere et godt Finantsvæsen betryggende Former, som af Stænderne ere blevne foreslaaede, tør vi dog haabe, at de i denne Henseende yttrede Ønsker ville blive Gjenstand for Deres Majestæts fornyede Prøvelse. – Naar en høitbegavet Fyrste, som kjender Folkets Trang og Tarv, og føler varmt for dets Vel, stiller sig den Opgave, at føre Landets Jnstitutioner videre frem, da glæder Folket sig, og dets Udvalgte slutte sig til den ædle Fyrste, at den store Orgave ved fælleds Stræben maa vorde løst til Ære for Kongen og Held for Landet. Det har vundet Deres Majestæts Anerkjendelse, at Provindsialstændernes Jnstitution bør modtage en hensigtsmæssig Udvikling, og at Statens forskjellige Dele trænge til et forenende Baand. Deres Majestæts troe Stænder skulle, i samme Erkjendelse, med varm og redelig Jver tage Deres Forslag i denne Henseende under den alvorligste Prøvelse, vel vidende, at der er Meget at overveie, mange Forhold at tage i Betragtning, for at udfinde de rette Veie, som føre til Maalet. – Ligesom vi i den Overbeviisning, at Deres Majestæt med samme Kjærlighed omfatter alle Deres troe Undersaatter, finde fuld Fortrøstning for, at Deres Majestæts Stræben efter at tilveiebringe en Lighed i Statsbyrder og Fordeele for Statens forskjellige Deele ikke vil være forgiæves, saaledes haabe vi ogsaa, at det vil lykkes Deres Majestæts Viisdom at afværge en Adsplittelse af de forskjellige Statsdele, som Tanken paa Fremtiden muligen kunde lade befrygte. Vi prise os lykkelige, at Betryggelsen af vort Fædrelands Fremtid ligger i en Fyrstes Haand, til hvis ophøiede Personlighed det trohengivne Folk med Til tid har henvendt sit Blik. Den algode Gud tage Deres Majestæt under sin naadige Varetægt, og give Dem en lang og lykkelig Regjering, rig paa Glæde for Dem, og paa Velsignelse for det elskede Danmark!"
Viborger Samler, 1842-10-29
Handels- og Skibs=Efterretninger. London, den 21de October. (Fra Kingsford & Lay).J Løbet af denne Uge har det været meget stille her og paa de tilstødende Markeder, der ere godt forsynede med Hvede.
Viborger Samler, 1842-10-29
Jdag kunde engelsk Hvede, den ringe Tilførsel uagtet, kun afgives til noget billigere Priser, og i fremmed Hvede, for hvilken man fordrede den forrige Priis, var næsten slet ingen Omsætning. Bog vanskelig at afsætte til de forrige Noteringer. Gammel engelsk Havre holder sig, i Prisen, ny irsk Hvede 1 Shill. billigere. Hvedetolden 18 s. Gjennemsnitspriserne den 14de October: Hvede, 51 S. 1 d.; Byg, 28 S. 10 d.; Havre, 18 S.; Rug, 31 S. 7 d.; Erter, 33 S. 3 d. – Siden Jndførelsen af den nye Toldscala er der indklareret i Storbritannien og Jrland: 2,568,984 Qvtr. Hvede, 28,277 Qvtr. Bog; 203,150 Qvtr. Havre, 3,504 Qvtr. Rug; 61,198 Qvtr.; 883,813 Centner Meel. Hull, den 19de October. (Fra Taylor, Clifford & Bright). Kornomsætningen i den sidste Uge flan; Priserne paa Hvede 2 Shill. lavere, bedste Danziger-Hvede faldbødes til 50 S. og polsk Odessahvede til 43 s. uden at finde Kjøbere. Raps priserne uforandrede.
Viborger Samler, 1842-10-29
Nationalbank-Actier noteredes i Tirsdags paa Kjøbenhavns Børs til 110 a 110 1/2 Rbd. i r. S.
Viborger Samler, 1842-10-29
En fra Helsingborg kommende svensk Færgebaad, hvori den svenske Vice-Consul fra Helsingøer befandt sig, kantrede i Stormen den 23de De, ved Jndløbet til Helsingøers Havn; dog bleve alle i Baaden værende 4 Personer lykkelig reddede af Folk fra Skibsbyggerværftet. J Havnen indkom samme Dag flere Skibe med Havari. (Hels. Av.)
Viborger Samler, 1842-10-29
Helsingør, den 21de October. Stormen af S. i Gaar anrettede følgende Søskade paa Helsingørs Rhed. Den hollandske Kuff "Dorothea, de Boer, fra Riga til Dunkerque med Hørfrø, drev for sine Ankere, og landsatte mellem Byen og Kronborg, dog troer man, at den ved indtrædende Høivande atter kan bringes af. – Galeasen "Castor & Pollux Horn, af Kirchhof, fra Werford til Rostock i Ballast, mistede begge Ankere, og søgte Havnen, men kom paa Grund ved den nordre Mole, dog bragtes den lykkeligt ind ved Hjælherfra. – "Sirius", Grünwold, fra Amsterdam i Ballast, som i Drogden havde mistet 3 Ankere, søgte ligeledes her Havn for at forsyne sig med nye Ankere &c. – Den franske Bark "Le Celte Lesidaner, af St. Malo, fra St. Petersborg til Havre, mistede ligeledes begge Ankere, men klarede Kronborg Pynt, og gik nordefter. - Skibet "Ajars, Ruth, af Stettin, fra Newcastle til Stettin med Stykgods, har ogsaa mistet et Anker. (Hels. Av.)¬
Viborger Samler, 1842-10-29
J Septbr. Maaned passerede 181 Skibe store Belt, hvoraf 139 med Ladning. Jblandt disse Skibe vare 39 fra og 2 til Norge, samt 27 fra og 11 til England. Ladningerne bestode i 27 af Kornvare og 26 af Rapsæd, 19 af Steenkul, 21 af Trælast.
Viborger Samler, 1842-10-29
Et til Gibraltar ankommet Skib har den 27de Septbr. paa 400 Br. og 110 L. passeret Vraget af et Skib, som det syntes af østersøisk Bygning. Dækket var ved at brydes op- og Tømmer flød ud af Skibet, som syntes at være bleven forladt for kort Tid siden. (Handt.) Jerndampskibet Brigand, Hunt, stødte den 12te De, paa Reisen fra Liverpool til London, hvorfra det den 20de skulde gaae videre til St. Petersborg, paa Bishop Rocks ved Scillv. og sank kort efter i dybt Vand. Mandskabet, bestaaende af 27 Personer, er reddet og bragt til Bristol. Dette Skib var det største hidtil byggede Jerndampskib, 600 Tons drægtigt og af 200 Hestes Kraft, bekjendt for sin overordentligt hurtige Seilads og yderst elegante indre Jndretning. Det var først bygget for 2 Aar siden, og havde kostet 32,000 Lstle.
Viborger Samler, 1842-10-29
Til Newbedford er i September Maaned ankommet Skibet America, Fisker, fra Sydhavet, med den største Fangst som nogensinde noget Skib har gjort. Det er nemlig efter 26 Maaneders Fraværelse hjemkommet med 1,700 Tdr. Tran hvoriblandt 410 Fad Spermolie, samt 15,000 F. Hvalfiske barder. (Handt."
Viborger Samler, 1842-10-29
Hjørring. Natten imellem den 11te og 12te Dennes indstrandede ved Kjersgaard Briggen Scirio, Rob. Cromarin, af Dunde, fra Arbroath i Ballast bestemt til Riga. Besætningen, 6 Mand i Alt, er bjerget, men Briggen ligger kantret paa den indre Revle, og bliver altsaa Vrag, hvad der af Jnventarium og Vraget vil kunne bjerges, vil beroe paa Veiret og Søens Beskaffenhed.
Viborger Samler, 1842-10-29
Natten imellem den 15de og 16de De, indstrandede paa Kjøbsted Strand, Galeasen Pommerania, D. C. Berner, af Wolgast, fra London bestemt til Hjemstedet med Ballast og 252 Tdr. Kultjære. Besætningen er bjerget; og da Galeasen staaer i Strandkanten, og er tæt, vil den muligen igien kunne blive sat flot, og altsaa vil den indehavende Ladning samt Jnventarium efter al Formodning blive bjerget.
Viborger Samler, 1842-10-29
Ved Tallotteriets 1365de Trækning i Wandsbeck, den 25de October, udkom: Nr. 90. 28. 24. 51. 26.
Viborger Samler, 1842-10-29
Reisende. Med Dagvognen fra Aarhuus til Viborg, den 27de De. Hr. Oige, Jfr. Wissing. Med Samme fra Randers til Viborg, den 27de Dennes, Jfr. Stabell.
Viborger Samler, 1842-10-29
Paa 23de Søndag efter Trinitatis prædiker Hs. H. Hr. Stifte provst Schjødte, R. af D. og Dom., i Domkirken; i Søndresogns Kirke Hr. Pastor Ursin.
Viborger Samler, 1842-10-29
AVERTISSEMENTS. Söndagen den 6te November afholdes.
Viborger Samler, 1842-10-29
Skolebal i Herr Klubvært Friis's Locale, Billetter erholdes hos Entrepreneurerne. Musikken bliver fra Randers eller Aarhuus.
Viborger Samler, 1842-10-29
Vinter-Posttour. Fra 1ste November og indtil videre bliver Jndleveringstiderne til samtlige fra Viborg afgaaende Poster, saaledes: Posten til Manders og videre sønder og nord paa: For løse Breve: Mandag Eftermiddag fra Kl. 12 til 3. – Kl. 1 – 4. dito Tirsdag.
Viborger Samler, 1842-10-29
Torsdag. Løverdag Formiddag Kl. 10 – 1.
Viborger Samler, 1842-10-29
For Penge- og Pakke=Postsager: Tirsdag Formiddag fra Kl. 9 til 12. Posten til Skive, Nykjøbing og Thisted, For løse Breve: Søndag Mandag Aften fra Kl. 6 til 8. Torsdag Posten til Holstebroe. For løse Breve: Søndag Aften fra Kl. 6 til S. Onsdag For Penge- og Pakke=Postsager til sidstnævnte 4 Steder; Søndag Aften fra Kl. 6 til 8. Postcomptoiret i Viborg, den 28de Octbr. 1812. Hansen. Bopælsforandring.
Viborger Samler, 1842-10-29
Undertegnede er flyttet fra lille St. Hansgade til Vestergade i Hr. Bager Christensens Gaard. Viborg, den 29de October 1819. Th. Munch.
Viborger Samler, 1842-10-29
Oplag af Frederiksværks og H. Smiths Jern støbegods sælges til Fabrikpriis i Skive hos Thorup. Skpr. Brockdorff af Slive ligger i Kjøbenhavn og tager Fragtgods til Liimfjorden, især ønskes Gods til Viborg og Skive. Leverdagen den 5te November 1812, Kl. 12 Middag, lader Viborg Cathedralskole ved offentlig Aucton paa Raadhuset i Viborg bortsælge sit Vederlag for Kongetienden af 1812 Aars Afgrøde af Øster Orum, Vester-Orum, Smollerup og Daugberg Sogne, andragende circa 122 Tdr. Rug, 59 Tdr. Byg og 25 Tdr. Havre, samt det Skolen tilkommende Landgildekorn for 1812, circa 60 Tdr. Rug og 28 Tdr. Byg. Fremdeles lader Cathedralskolen ved offentlig Auction, som afholdes paa Skive Raadhuus Tirsdagen den 8de November 1812, Kl. 12 Middag, bortsælge sit Vederlag for Kongetienden af Lunge, Feldingberg, Vrigsted, Kobberup, Flye, Dommerbye, Jeberg, Lybye og Grønning Sogne, af 1812 Aars Afgrøde, andragende circa 210 Tdr. Rug og 219 Tdr. Conditionerne erfares paa de respective Auctionssteder, Viborg Cathedralskoles Forstanderskab, den 20de October 1812. Selmer. Rod. Schjødte. Jngerslev.
Viborger Samler, 1842-10-29
Efter Begjæring af Forstanderen for Randers Hospital, bliver det samme Hospital tilkommende Vederlag for Kongens Anpart Tiende pro 1842 af Thorning Sogn, nemlig 48 Tdr. 3 Skpr. 1 1 Fdkr. Rug, 26 Tdr. 7 Skpr. 1 1 2/3 Fdkr. Byg og 43 Tdr. 7 Skpr. 3 1 1/2 Fdkr. Havre, stillet til Bortsalg ved Auction, der afholdes paa Lysgaard og Hids Herreders Tingsted i Horup Bye Fredagen den 11te November d. A. om Formiddagen Kl. 11. Lysgaard og Hids Herreders Contoir. Dalsgaard, den H. H. Holm. 27de Octbr. 1842.
Viborger Samler, 1842-10-31
70 Aarg. Kongelig allernaadigst privilegeret. No. 171. Viboistoridende. Forsendes med Brevposten i Danmark og Hertugdømmerne. angaa Mandagen den 31te October 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-10-31
Udenlandske Efterretninger. Frankerig. Seglbevareren skal paa Grund af Meddelelser, som en for kort Tid siden i London udkommen Brochure indeholdt om Louis Napoleons inddirecte Deeltagelse i Forfalskningen af engelske Skatkammerbeviser, have afsendt flere Retspersoner til Slottet Ham for at afhøre Prindsen. Denne Forholdsregel skal efter Rygtet være provoceret ved en Note fra England. Jøvrigt har Prindsen allerede erklæret de i hiin Brochure opstillede Paastande for Logn og truffet Anstalter til at drage Pjecens Forfatter som Calumniant til Regnskab. Det hedder i denne Pamphlet: "Da Speculationer i Actieselskaber viste sig ufordeelagtige, blev Solari overtalt af Rapallo (af disse to var navnligen Sidstnævnte dybt impliceret i Beaumont Smiths Proces) til at indskrænke deres Operationer til Statseffecter, men derhos at tage saadanne Mesures, at bedre Chancer end de hidtilværende kunde sikkres Spillerne. Basis for deres Operationer dannede bestandig de politiske Begivenheder paa Continentet. For ei atter at blive skuffede i deres Forventninger, besluttede de at forberede en Begivenhed, og det ikke en saa intetsigende, at Courserne blot vilde komme til at vige en lille Brok, men en saadan i de politiske Forhold indgribende, at Europa kunde vorde udsat for en fuldkommenOmformen og Børsen komme i Oprør. Ved Udførelsen, af deres Plan understøttedes de af den franske Regjerings Politik. De i denne Plan Jmplicerede havde til Hensigt at forskaffe Louis Napoleon en Keiserkrone og selv at erholde den gyldne Høst af en Mill. engelske SovereignsMen førend de afsendte Keiseren in Spe, maatte den offentlige Mening vorde forberedet paa dette Coup, det bonapartistiske Parti samles og et Organ for Jnteresser og saakaldte Grundsætninger udfindes. Desaarsag be grundedes i Foraaret 1839 en ny Journal, betitlet leCapitole. Et Aar anvendte man for foreløbigen at erobre den offentlige Mening, forinden man skred til Erobringen af Frankerig. Men nu viste det sig, at Capitole kun havde faa franske Abonnenter, at denne Journals Forsvar for les dees Napoleoniennes ei gjorde den forventede Lykke, og at det vilde være nødvendigt at sikkre sig en anden Journals Bistand. Selskabet kjøbte da Journal du Commerce, som dengang tilhørte Mauquin, Deputeret og juridisk Consulent for flere Actieselskaber i Paris. Den Priis, for hvilken Journalen kjøbtes, udgjorde 14000 Lstl. Nu syntes det lykkelige Udfald af det enorme Foretagende saa sikkert, at man begyndte at gjøre Forberedelser til Expeditionen. Louis Napoleon landede den 5te Aug., besøgte Keiserstøtten, og overgav sig kort Tid efter sit Jndtog i Boulogne som Krigsfange. Bekostningerne til denne Expedition vare betydelige, og udrededes ligeledes af Udbyttet af Skatkammerbevisernes Forfalskning.
Viborger Samler, 1842-10-31
Preussen. Den omtrentlige Længde af de projecterede store Jernbanelinier udgjør: 1) for Rhin-Weserbanen (fra Minden til Kölln) 35 Miil; 2) for den preussiske Andeel af Thuringerbanen 15 Miil; 3) for Banen fra Oder over Kønigsberg til den russiske Grændse 80, Miil; 4) for Banen fra Frankfurt an der Oder til Breslau 35 Miil; 5) for Fortsættelsen af den Overschlesiske Bane til den østerrigske Grændse 15 Miil; 6) for Baneforbindelsen fra Schlesien til Posen 40 Miil, ialt 220, Miil. For de allerede udførte preussiske Jernbaner beløbe de omtrentlige Bekostninger sig pr. Miil: 1) paa Berliner=Potzdammer Banen til 400,000 Rthlr. pr. Cr.; 2) paa Magdeburger=Leipziger Banen til 215,000 Rthlr.; 3) paa Berliner=Anhalter=Banen til 220,000 Rthlr.; paa Düsseldorfer-Elberfelder Banen til 500,000 Rthlr.; paa Rhin-Jernbanen til 600,000 Rthlr.
Viborger Samler, 1842-10-31
Den 13de Juni 1841 foretoges det første Stik med Spaden paa Berliner=Frankfurter Banen, og den 22de Octbr. 1842 indviedes denne 10 3/4 Mile lange, af den preussiske Jngenieur Zimpel anlagte Bane. Dagen efter tog Dampfarten sin Begyndelse. Man er i Almindelighed af den Overbeviisning, at denne solid anlagte Bane vil kunne forrente sig, om den endog ikke skulde kunne yde stort Udbytte.
Viborger Samler, 1842-10-31
Tyrkiet. Fra Constantinopel berettes under 5te Octbr., at de store Magters Gesandter have i Anledning af Storherrens Hattischeris om Opløsningen af Libanon-Spørgsmaalet været forsamlede hos den engelske Gesandt Sir Strafford Canning. Man besluttede ikke at foretage Noget afgjørende Skridt førend nye Jnstructioner vare indløbne. Jmidlertid synes det, at Porten er tilbøielig til at ville udsætte Fuldbyrdelsen af Hattischeriset indtil den Tid, for at Magternes Jndvendinger imod samme kunne vorde drøftede og Storherrens Befalinger muligen modificerede. Fra Berut er indløben Efterretning om at de albanske Militser have gjort sig skyldige i nye Excesser, at tre christelige Kirker ere udplyndrede og de derværende Christne mishandlede; der tilføies at de tyrkiske Auctoriteter i Beirut have med Foragt, Haan og de groveste Skjeldsord afviist den derværende russiske og engelske Generalconsul, der bestræbte sig for at gjøre Ende paa den raae Soldatesskes brutale Excesser. De herværende Gesandters Forespørgsler angaaende denne nye Scandale bleve paa en undvigende Maade besvarede af Saxim Effende, der undskyldte sig med, at der desangaaende ei var tilstillet ham nogen officiel Efterretning. Saavel i Storherrens sidste Memorandum som og i Hottischerifet findes nogle mindre tydelige Udtryk, Nogle uddrage tildeels paa Grund deraf den Slutning, at Porten ei er utilbøielig til at foretage nogle Modificationer med Hattischeriset. Ogsaa angaaende de serviske Anliggender have de store Magters Repræsentanter været forsamlede. Man besluttede at oppebie yderligere Forholdsregler fra Hjemmet, saa meget mere som den russiske Gesandt begynder at trække sig tilbage.
Viborger Samler, 1842-10-31
Nyeste Postefterretninger. Frankerig. Paris, den 23de Octbr. Flere af de bebudede Udnævnelser have fundet Sted. Ved en kgl. Ordonance er Marschal Hertug af Reggio (Ondinot udnævnt til Gouverneur for Jnvalidernes Hötel; istedet for Hertugen af Reggio er Chefen for Pariser-Nationalgarden, Marschal Gerard, udnævnt til Cantsler for Æreslegionen, og i Gerards Sted Generallieutenant Jaqueminot udnævnt til Chef for Nationalgarden i Paris. Hele Oppositionspressen har reist sig imod General Jacqueminots Udnævnelse til denne vigtige Post De nyeste Efterretninger fra Algier bekræfte kun General Bugeauds Operationer indtil den 6te Octbr. Som Rygte tales der og Ødelæggelsen af Fortet Hamza. Man troede, at den i den sidste Tid faldne stærke Regn vilde lægge betydelige Hindringer i Veien for Operationerne, og at Colonnen allerede den 22de vilde tiltræde Tilbagetoget. Regjeringen skal – da der fra alle Sider reise sig Vanskeligheder imod Belgiens Toldforbindelse med Frankerig - være tilbøielig til at vælge en Middelvei, nemlig at udsætte Tractatens Afslutning og imidlertid modificere de bestaaende Toldafgifter. Det synes at de ministerielle Journaler ere instruerede til at forberede Publicum paa denne nye Opsættelse, og allerede anmelder en af disse, at den ikke antager Tractatens Afslutning fornær forestaaende. Sandsynligviis ville Kamrene altsaa i næste Session ikke komme til at beskæftige sig med den i de sidste 3 Maaneder saa meget omtalte Tractat.
Viborger Samler, 1842-10-31
Rusland. St. Petersburg, den 18de Octbr. Keiser Nicolaus er igaar Morges i ønskeligt Velgaaende ankommen til Slottet Zarskoie-Selv efter en 5 Ugers Reise i Rigets indre Provindser.
Viborger Samler, 1842-10-31
Af Beretninger fra Warschau (16de Octbr.) sees, at Keiseren har lidt af Feberanfald under sit Ophold i Warschau. Disse Anfald skulle have været Aarsag til at han opgav sin Reise til Tydskland. Ad direct Vei vilde Keiseren vende tilbage til St. Petersburg for der - sin høie Families Kreds - at gjennemgaae den eventuelle Febersygdom. Jøvrigt bemærkede man, at en stille Alvor var afpræget i Monarkens Aasyn. De ulykkelige Tildragelser ved Caucasus i Forening med Gen. Grabbes Afskedigelse - en General, som i høi Grad besad Hs. keiserlige Majestæts Tillid, have mægtigen indvirket paa den høie Herskers Gemyt og fyldt hans Hjerte med dyb Kummer.
Viborger Samler, 1842-10-31
Hamborg, den 28de Octbr. Londonerposten af 25de Octbr. var ikke ankommen til Hamborg ved Avisens (Børsenhalles") Slutning. Dampskibet, der overbringer Posten, var om Morgenen, Kl. 7, ankommen til Curhaven.
Viborger Samler, 1842-10-31
Jndenlandske Efterretninger.
Viborger Samler, 1842-10-31
Kjøbenhavn. Efterretningen om Thorvaldsens Ankomst havde overrasket alle hans herværende Venner, da man vidste, at han havde tilskrevet Capt. Zahrtmann, at han ikke vilde følge hjem med Thetis. Han forandrede imidlertid sin Beslutning og reiste med et Dampskib fra Civitavecchia til Livorno, hvor Fregatten havde indtaget hans Arbeider, men ankom netop 3 Timer efterat Fregatten var afseilet. Da han nu engang havde besluttet at reise, tog han med samme Dampskib til Marseille, gjennem Frankerig og Tydskland til Kiel, hvorfra han kom hertil med Dampskibet Frederik den Sjette.
Viborger Samler, 1842-10-31
Til den almindelige Forberedelsesexamen i dette Efteraar, hvis skriftlige Prøver fandt Sted Mandagen den 24de October, vare 52 anmeldte, nemlig: 22 ustuderende Jurister, 3 Forststuderende, 19 Pharmacenter, 7 Beterinairer. og 1 Polytechniker. (Dag.)
Viborger Samler, 1842-10-31
Tirsdagen den 1ste November, om Formiddagen Kl. 11, vil det nyopbyggede catholske Capel i Kjøbenhavn blive indviet, hvorved de derværende italienske Sangere ville assistere. Capellet er bygget i gothisk Stiil og kan henregnes til de smukkeste Bygninger i Kjøbenhavn, Det vil, efter Forlydende, nogle Dage efter Jndvielsen, staae aabent for Publicum.
Viborger Samler, 1842-10-31
Den Mariboske Realskole, der for ikke ret mange Aar, siden aabnedes med et kun ringe Antal Elever, har Aar for Aar udvidet sig, og tæller nu ved det nye SkoleaarsBegyndelse 240 Elever, et fuldgyldigt Beviis for, hvor almindeligt tilfreds man er med den Dygtighed og Jndsigt, hvormed Skolen bestyres. (Bl. Tid.)
Viborger Samler, 1842-10-31
Spørgsmaalet, om der i Anledning af dette Andragende skulde nedsættes nogen Comitee, blev ved Afstemning besvaret bekræftende, med 49 Stemmer mod 1. Comiteen kom til at bestaae af 5 Medlemmer (Fleischer, Larsen, Nyholm, Køster, Jespersen).
Viborger Samler, 1842-10-31
Hs. Majestæt Kongens Svar paa den jydske Stænderforsamlings Adresse: "Vi have med Allerhøieste Velbehag fra Vore troe jydske Provindsialstænder modtaget en Adresse, der saa ganske udtaler de samme Følelser af Hjertelighed, af undersaatlig Tillid og Hengivenhed, som de, med hvilke Vort kjære og troe jydske Folk glædede Vort Faderhjerte, da Vi i afvigte Sommer besøgte det for Selv at overbevise Os om, hvad der kunde tjene til fremdeles at befordre dets Tarv, for Selv paa hvert Sted at kunne prøve og veie de Ønsker, som maatte blive Os forebragte. Denne Tillid og Kjærlighed, som saaledes af Vort troe Folk selv, som af dets Repræsentanter, vises Os, er Os en behagelig Tilfredsstillelse og en kjær Løn under Vore Bestræbelser for at fremme og befordre Vore kjære Undersaatters Vel og at berede og sikkre dem en lykkelig Nutid og Fremtid. Og naar saaledes Folket og dets Organer med fuld Tillid slutte sig til Os og virke i Samstemning med Os, saa tør Vi ogsaa haabe at see hiint Vort høieste Ønske opfyldt, og saa maa og vil Fremgangen i Alt, hvad der kan tjene til at forøge og befæste Folkets Velfærd, vorde sikkrere og stadigere, hvortil Gud give sin Velsignelse.
Viborger Samler, 1842-10-31
Vi tilsige Vore troe jydske Provindsialstænder Vor Kongelige Hyldest og Naade og ønske dem Held, som Vi vide dem besjælet af en redelig Villie til at virke til Gavn for deres Medborgere og det elskede Fædreland."